རྒྱ་གར་སྐད་དུ།ཡཀྵ་ཨ་པ་རཱ་ཛི་ཏ་བི་ཤུདྡྷ་ནཱ་མ་དྷཱ་ར་ཎི།བོད་སྐད་དུ།གནོད་སྦྱིན་གཞན་གྱིས་མི་ཐུབ་པ་ཡང་དག་ཤེས་ཀྱི་གཟུངས།དཔལ་ཕྱག་ན།

རྡོ་རྗེ་ལ་ཕྱག་འཚལ་ལོ།།འདི་སྐད་བདག་གིས་ཟོས་པ་དུས་གཅིག་ན།བཅོམ་ལྡན་འདས་དཔལ་ཕྱག་ན་རྡོ་རྗེ་རི་རབ་རིའི་རྩེ་མོ་བྱང་ཤར་མཚམས་ཀྱི་ཕོ་བྲང་།ངལ་བ་སོས་པོའི་གནས་སུ་བཞུགས་པའི་ཚེ་གྲངས་མེད་པའི་ལྷ་དང་།
ཀླུ་དང་དྲི་ཟ་དང་ལྷ་མ་ཡིན་དང་།ནམ་མཁའ་ལྡིང་དང་།མིའམ་ཅི་དང་།ལྟོ་འཕྱེ་ཆེན་པོ་དང་།འཇིག་རྟེན་སྐྱོང་བ་ཐམས་ཅད་དང་།གནོད་སྦྱིན་ང་ལ་བསོས་པོ་དང་།ཡང་དག་ཤེས་དང་ནོར་བུ་བཟང་པོ་དང་གང་བ་བཟང་པོ
ངང་ཛཾ་བྷ་ལ་ལ་སོགས་པ་བཅོམ་ལྡན་འདས་ཀྱི་སྤྱན་སྔར་ལྷགས་ནས་འཁོད་དོ།།དེ་ནས་གནོད་སྦྱིན་གྱི་རྒྱལ་པོ་ཡང་དག་ཤེས་ཨ་པ་རཱ་ཛི་ཏཱའི་ཆ་ལུགས་འཛིན་པ།སྐུལ་ནོར་བུ་སྣ་ཚོགས་ཀྱིས་བརྒྱན་ཏེ།ཟླ་བ་དང་ཉི་མ་ལྟར་འབར་བའི།
སྐུ་རབ་ཏུ་བཞད་པ་སྟན་ལས་ལངས་ཏེ།བཅོམ་ལྡན་འདས་ཕྱག་ན་རྡོ་རྗེ་ག་ལ་བ་དེར་སོང་སྟེ།བྷ་ག་ཝཱ་ན་ལ།རིན་པོ་ཆེ་སྣ་བདུན་གྱི་མཆོད་པ་བྱས་ནས་འདི་སྐད་ཅེས་གསོལ་ཏོ།།བྷ་ག་བཱན།བདག་གིས་བཅོམ་ལྡན་འདས
ཀྱི་ཞབས་ལ་དངོས་གྲུབ་ཐམས་ཅད་འབྱུང་བ་དང་ཡིད་བཞིན་གྱི་ནོར་བུ་ཞེས་བྱ་བ་དབུལ་གྱི་ཝ་པ་ཞེས་སུ་གསོལ།།ན་མོ་བུཛྙཱ་ཡ།ན་མོ་དྷརྨྨ་ཡ།ན་མཿས་གྷཱ་ཡ།ན་མཿཔྲ་མཱ་ཡ།ན་མ་ཨིནྡྲཱ་ཡ།ན་མཤྩ་ཏུ་ན་མ།མ་བྷེ་ར་ཤ
ན་ནམ།ཏདྱ་ཐཱ།ཧི་ལེ་ཧི་ལེ།མི་ལེ་མི་ལེ།གུ་རི་མ་ཏུ་རི།མ་ཧཱུ་བྷ་དྷ་རི།དྷ་ར་མི་ཀྱེ།བྷ་ན་དྷུ།ཁུཀུ་པུ་ན་དྷེ།ཧ་ཧ་ཧ་ཧ་ཧེ།ཧི་ཧི་ཧི་ཧི་ཧི།ཧོ་ཧོ་ཧོ་ཧོ་ཧོ།ཧ་ལོ་ད་མ་བྷེ།ཙ་ཙ་ཙ་ཙ།ཙི་ཙི་ཙི་ཙེ།ཙུ་ཙུ་ཙུ་ཙུ།ཤྩ
ན་དྷ་ཤྱ་ལ།ཤི་གྲ་ཤ་པྲ།ཨུན་ཏི་ས་ཐ་ཧི།བྷ་ག་བཱན།སིང་ཤིང་དྷི་ལ་ཡཱ་སྭཱ་ཧཱ།འདིའི་ཆོ་ག་ནི་གནོད་སྦྱིན་ཡང་དག་ཤེས་ཀྱི་གཟུགས་འཕང་དུ་ཆ་བཞི་ལྔ་ཙམ་ཡོད་པ།གཡས་ན་དགྲ་སྠཱ་ཐོགས་པ།གཡོན་ན་ནེའུ་ལེའི་ཁ

ནས་རིན་པོ་ཆེ་སྐྲག་པ་ཐོགས་པ།ལུས་སྒེག་པ།སྤྱན་དམར་བ།མཆེ་བ་གཙིགས་པ།སྐུ་མདོག་ནག་པོ་ཅིག་བྲིས་ལ།དེའི་མདུན་དུ་དཀྱིལ་འཁོར་གྲུ་བཞི་པ་ཅིག་བྱས་ཏེ་དེའི་ཕྱོགས་བཞིར་བུམ་པ་བཞི།
དཀར་གསུམ་མངར་གསུམ་གྱི་ཆབ་ཀྱིས་བཀང་ལ་གཞག་གོ།བྱུག་པ་དང་།ཕྱེ་མ་དང་།བདུག་པ་དང་།མེ་ཏོག་རྣམས་དགྲམ་མོ།།དེའི་མདུན་དུ་ཟབ་གཅིག་བྱས་ལ།དེར་གཞན་ཤིང་ངམ་ཤུག་པའི་མེ་སྦར་ལ་གཟུངས་གོང
མ་བརྒྱ་རྩ་བརྒྱད་བཟླས་ལ་སྲེག་བླུགས་རེ་རེ་འབུལ་བ་ནི་དེའི་དུས་སུ་ཡང་དག་ཤེས་འོང་སྟེ་ཁྲོད་ཅི་འདོད་ཅེས་ཟེར་དུ་འོང་ངོ་།།སྒྲུབ་པ་པོས།བདག་ལ་གསེར་དང་།དངུལ་དང་།རིན་པོ་ཆེ་ཐམས་ཅད་དང་།ས་དོག་གི་གཏེར
དང་།བར་སྣང་གི་འགྲོ་ཤེས་པ་དང་།མིག་གི་མངོན་པར་ཤེས་པ་དང་།རྣ་བའི་མངོན་པར་ཤེས་པ་དང་།གཞན་གྱི་སེམས་ཤེས་པ་དང་།སེམས་ཅན་གྱི་ཡིད་འཕྲོག་པ་དང་།འཚོ་བའི་ཡོ་བྱད་སྨོན་པ་དང་།བཟའ་བ་དང་།
བཏུང་བ་དང་།བགོ་བ་དང་།མེ་ཏོག་དང་།ཕྲེང་བ་དང་།རྒྱན་ལ་སོགས་པ་ཅི་འདོད་པ་ཐམས་ཅད་གསོལ་བ་གདབ་བོ།།དེས་ཐོབ་པར་འགྱུར་ཏེ།ཐེ་ཙོམ་མེད་དོ།།དེ་ནས་བཅོམ་ལྡན་འདས་ལག་ན་རྡོ་རྗེས་གནོད་སྦྱིན་གྱི
རྒྱལ་པོ་ཡང་དག་ཤེས་ལ་ལེགས་སོ་ཞེས་བྱ་བ་བྱིན་ནོ།།ཕྱི་མའི་དུས་སུ་བསྟན་པ་འཛིན་ཅིང་སྐྱོང་བ་ལ་ནོར་མེད་པ་དང་།དད་པ་དང་བརྩོན་འགྲུས་ཆུང་བ་དང་།བླ་མ་དང་དཀོན་མཆོག་མཆོད་པའི་ཡོ་བྱད་མེད་པ་རྣམས་ལ་ནོར་བྱིན་ཅིག།
ཅེས་བཀའ་སྩལ་པ་དང་།དེ་ནས་འཁོར་ཐམས་ཅད་དགའ་མགུ་ཡི་རངས་ཏེ།བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ།།ཨ་པ་རཱ་ཛི་ཏ་ཡང་དག་ཤེས་ཀྱི་གཟུངས་རྫོགས་སོ།།།།